คิมิ โตะ โบะกุ

คิมิ โตะ โบะกุ () เป็นการ์ตูนโดย คิอิชิ ฮตตะ มังงะออกวางตลอดในปี พ.ศ. 2547 และต่อมานำมาทำเป็นอนิเมะ ออกฉายในปี พ.ศ. 2554-2555

เนื้อเรื่อง 
เป็นเรื่องราวเกี่ยวกับชีวิตของเด็กหนุ่มมัธยมปลาย 5 คน ในโรงเรียนมัธยมปลายโฮมะเระ โดยเริ่มจาก ยูตะ-ยูกิ คู่แฝด, ชุน คนหน้าหวาน และ คานาเมะ หัวหน้าห้อง ทั้งสี่คนต่างเป็นเพื่อนกันมาตั้งแต่สมัยอนุบาล และต่อมาจะมีชิซุรุ ลูกครึ่งญี่ปุ่น-เยอรมัน ที่เคยรู้จักกับยูตะ-ยูกิสมัยเด็กเข้ามาร่วมด้วย โดยเนื้อเรื่องจะเน้นถึงมิตรภาพของความเป็นเพื่อนของทั้ง 5 คน ทั้งในปัจจุบันและในอดีต ที่แต่ละคนมีมุมของตนเอง เช่นฝาแฝดอาซาบะ ทั้งที่ทั้งสองดูเข้ากับได้อย่างดี แต่ชีวิตส่วนตัวยูตะต้องคอยดูแลและจ้ำจี้จ้ำใชยูกิอยู่เสมอ ในขณะที่คานาเมะ เป็นพวกรักเรียน และชอบหญิงที่แก่กว่า ชุนเป็นคนใจดีที่โกรธใครไม่เป็น และชิซึรุที่เป็นตัวป่วนอยู่เสมอ

ตัวละครหลัก 

แฝดคนพี่ของครอบครัวอาซาบะ มีจุดสังเกตที่แตกต่างจากแฝดคนน้องคือ ยูตะจะแสกผมกลางหน้าผาก และสวมเสื้อสูทของโรงเรียนตามปกติในหน้าหนาว ในขณะที่คนน้องจะสามเสื้อไหมพรมสีน้ำตาลแทน  นอกจากนี้ ยูตะยังดูมีวุฒิภาวะและความรับผิดชอบมากกว่ายูกิ ชิซุรุมักจะเรียกยูตะว่า "ยูตัน"

แฝดคนน้องของครอบครัวอาซาบะ ยูกิจะป้ายผมไว้กลางหน้าผาก ยูกิชอบอ่านมังงะและอ่านนิตยสารมังงะอนิเมะ นอกจากนี้ยังชอบเล่นเกม  นอกจากนี้แต่ยูกิยังสามารถทำอาหาร เล่นบาสเก็ตบอลและยูโด แต่เนื่องจากยูกิเป็นคนขี้เกียจเฉื่อยชา เขาจึงมักไม่ค่อยอยากทำอะไรมากนักถ้าหากไม่มีสิ่งจูงใจ  ชิซุรุมักจะเรียกยูกิว่า "ยุกกิ"

ในตอนเริ่มแรกของเรื่อง ชุนไว้ผมยาว และด้วยใบหน้าที่หวานนั้นด้วยแล้วทำให้เขาดูเหมือนผู้หญิงมาก หลายคนเคยเข้าใจผิดคิดว่าชุนเป็นผู้หญิง (หนึ่งในนั้นคือชิซุรุ) ชุนเป็นเป็นคนที่ทำให้สถานการณ์เย็นลงอยู่เสมอ ชุนมีพี่สาวอยู่สองคนและน้อยชายหนึ่งคนที่มีนิสัยแตกต่างกันอย่างสิ้นเชิง ชิซุรุมักจะเรียกชุนว่า "ชุนจัง"

คนเดียวของกลุ่มที่สวมแว่นตา เขาเป็นหัวหน้าห้องรวมถึงสมาชิกสภานักเรียน คานาเมะอยู่ห้องเดียวกันกับยูกิและชิซึรุ บ้านของคานาเมะนั้นดูจะรวยที่สุดในบรรดาเพื่อนในกลุ่ม เขามักจะถูกจี้จุดเรื่องสเปกผู้หญิงโดยยูตะและยูกิอยู่เสมอๆ ชิซุรุมักจะเรียกคานาเมะว่า "คานาเมจจิ"

ลูกครึ่งญี่ปุ่น-เยอรมัน ที่ย้ายมาจากเยอรมนี เขามีรูปร้างที่ค่อนข้างเตี้ยและมีผมสีทองแบบชาวยุโรป ชิซุรุเป็นคนที่มักส่งเสียงดัง และเริงร่าอยู่เสมอ นอกจากนี้ยังมักทำตัวงี่เง่าเล็กน้อย นี่เองทำให้ ชิซุรุมักถูกเรียกจากคานาเมะว่า "ลูกลิง" และคานาเมะก็มักจะหัวเสียกับชิซุรุอยู่บ่อยๆ ในสมัยตอนเด็กๆที่ชิซุรุมาญี่ปุ่นเป็นช่วงเวลาสั้นๆ ในตอนนั้นชิซุรุไม่สามารถสื่อสารภาษาญี่ปุ่นได้เลย ถึงอย่างนั้นเขาได้เป็นเพื่อนเล่นกับยูกิและได้พบกับยูตะ แต่หลังจากที่เขาย้ายมาญี่ปุ่นในตอนม.ปลาย เขาก็พูดญี่ปุ่นได้อย่างคล่องแคล่ว แต่เขียนคันจิไม่ค่อยได้

แหล่งข้อมูลอื่น 
 Kimi to Boku. at GFantasy
 Official anime website 
 
 
 

อนิเมะที่ออกฉายในปี พ.ศ. 2555
อนิเมะ
มังงะที่ตีพิมพ์ในปี พ.ศ. 2547
อนิเมะที่ออกฉายในปี พ.ศ. 2554
การ์ตูนญี่ปุ่นแนวเสี้ยวชีวิต